
 8.12.2016
 BG
 Официален вестник на Европейския съюз
 L 333/30
 РЕГЛАМЕНТ ЗА ИЗПЪЛНЕНИЕ (ЕС) 2016/2147 НА КОМИСИЯТА
 от 7 декември 2016 година
 за разрешаване на повишаването на граничните стойности за обогатяване на вино, произведено от грозде, набрано през 2016 година в някои лозарски райони на Германия и във всички лозарски райони на Унгария
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 91 от него,
 като има предвид, че:
 (1)
 Съгласно част I, точка А.3 от приложение VIII към Регламент (ЕС) No 1308/2013 държавите членки могат да поискат граничните стойности по отношение на повишаването на алкохолното съдържание (обогатяването) по обем на виното да бъдат повишени с до 0,5 % през годините, през които климатичните условия са били изключително неблагоприятни.
 (2)
 Германия и Унгария поискаха такова повишаване на граничните стойности за обогатяване на вино, произведено от грозде, набрано през 2016 г., тъй като климатичните условия по време на вегетативния сезон са били изключително неблагоприятни. Унгария отправи подобно искане за всичките си лозарски райони. Германия отправи искане за повишаване на граничните стойности за обогатяване само за виното от червени винени сортове лози в районите Baden Ahr, Mittelrhein, Mosel, Nahe, Pfalz, Rheinhessen и Württemberg.
 (3)
 Поради изключително неблагоприятните атмосферни условия през 2016 г. граничните стойности по отношение на повишаването на естественото алкохолно съдържание, предвидени в част I, точка А.2 от приложение VIII към Регламент (ЕС) No 1308/2013, не позволяват производството на вино с подходящо общо алкохолно съдържание от всички или от някои сортове лози в някои лозарски райони или части от тях, за които обикновено има търсене на пазара.
 (4)
 Следователно е целесъобразно да се разреши повишаването на граничните стойности за обогатяване на вино, произведено от всички или от конкретни винени сортове лози, набрано през 2016 г. в лозарски райони на Унгария и Германия.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Чрез дерогация от част I, точка А.3 от приложение VIII към Регламент (ЕС) No 1308/2013 повишаването на естественото алкохолно съдържание по обем за прясното грозде, набрано през 2016 г., гроздовата мъст, гроздовата мъст в процес на ферментация, новото вино в процес на ферментация и виното, произведено от грозде, набрано през 2016 г. в лозарските райони, изброени в приложението към настоящия регламент, или в части от тях, и за всички или конкретни винени сортове лози, съгласно посоченото приложение, не надвишава следните гранични стойности:
 а)
 3,5 об. % в лозарска зона А, посочена в допълнение I към приложение VII към Регламент (ЕС) No 1308/2013;
 б)
 2,5 об. % в лозарска зона Б, посочена в допълнение I към приложение VII към Регламент (ЕС) No 1308/2013;
 в)
 2,0 об. % в лозарска зона В, посочена